b'\n_START_ARTICLE_\nAndres Dido\n_START_PARAGRAPH_\nAndres Dido (ka Tiido; 1. september 1855 Riidaja vald \xe2\x80\x93 29. august 1921 Pariis) oli eesti haridustegelane ning poliitik._NEWLINE_Dido s\xc3\xbcndis talupidaja perekonnas, \xc3\xb5ppis Tartu g\xc3\xbcmnaasiumis ning tegutses seej\xc3\xa4rel kodu\xc3\xb5petajana. Anarhistlikus tegevuses s\xc3\xbc\xc3\xbcdistatuna saadeti ta aga asumisele, kust ta v\xc3\xa4lismaale p\xc3\xb5genes. Nii elaski ta elu l\xc3\xb5puni paguluses. Enne asumisele saatmist oli ta ka aktiivne rahvusliku liikumise tegelane, osaledes Aleksandrikooli ja Tartu Eesti P\xc3\xb5llumeeste Seltsi tegevuses, kuuludes Eesti Kirjameeste Seltsi ning tehes kaast\xc3\xb6\xc3\xb6d "Sakalale". Paguluses kirjutas ta mitmeid artikleid eesti olude kohta.'